b'\n_START_ARTICLE_\nQueens\n_START_PARAGRAPH_\nQueens je najbolj vzhodno mestno okro\xc5\xbeje New Yorka. Po povr\xc5\xa1ini je najve\xc4\x8dje od petih, ki sestavljajo New York, po prebivalstvu (tu \xc5\xbeivi 2.229.379 prebivalcev) pa drugo, za Brooklynom. Le\xc5\xbei na skrajnem zahodu otoka Long Island. Znotraj okro\xc5\xbeja le\xc5\xbeita dve od treh glavnih newyor\xc5\xa1kih letali\xc5\xa1\xc4\x8d: John F. Kennedy International Airport in LaGuardia._NEWLINE_Obmo\xc4\x8dje je zelo narodnostno me\xc5\xa1ano; imigranti predstavljajo 47,6\xc2\xa0% prebivalstva. \xc4\x8ce bi bilo vsako okro\xc5\xbeje New Yorka samostojno mesto, bi bil Queens \xc4\x8detrto najve\xc4\x8dje mesto v ZDA. Za razliko od sosednjega Manhattna ima bolj predmesten izgled, le na njegovem severozahodnem delu je nekaj poslovnih in gosteje poseljenih \xc4\x8detrti.'